da en en en fr de da id da nb da da en da da da nb da da da da et da da da da da en da da da da da en en
Svanholms 2.hold i T20 finalen - Svanholm Cricketklub
Søndag d. 24. april 2016 kl. 19:37 af Henrik Pfaff
De forsvarende mestre har spillet sig i T20-finalen efter to flotte sejre i stribe over hhv. Albertslund og Taastrup. Holdet skal nu møde et jysk hold i T20 finalen, som bliver spillet senere i sæsonen. Sidste år var finalemodstanderen Fredericia
Albertslund-kampen startede som lyn og torden for Zahid Shah, da han brillerede med en wicket maiden i sin første over, hvor Svanholm var i marken først. Sløset markspil og tabte gribechancer bragte Albertslund tilbage i kampen, som endte halvlegen med en forsvarligt total på 123/7.
Det blev til to gærde for både Z. Shah, M. Malik og W. Yasin.
Til gærdet valgte kaptajnen Raja Imran at sende storhitteren og tidligere landsholdsspiller Sair Anjum ind sammen med den unge Said Alam, som desværre i åbningsoverne måtte eftergive sit gærde. Anjum lod sig ikke påvirke og levede op til sit ry ved at banke 31 på 14 bolde før han blev flot grebet ud.
Power hitting fra Sair Anjum
1. Bare man slår højt nok op, så griber de den ikke. Sair Anjum spiller efter den device
1. Forfatteren Mati Malik har haft tre gode T 20 kampe
Efterfølgende var det en smal sag for M.Malik (34*) og S.Riaz (36*) at køre sejren sikkert hjem med 6 overs i behold.
S.Riaz, som netop lige er vendt tilbage fra bryllupsrejse til Malaysia, spillede sin første kamp og vil uden tvivl være nøglespilleren på holdet i denne sæson.
Svanholm 2 vs. Taastrup
Allerede dagen efter Albertslund-kampen skulle Raja Imrans tropper i aktion igen mod Taastrup, som i denne sæson har erhvervet sig to af vore tidligere spillere (Rocky Chawla og Taha Ahmed). Den sidstnævnte spillede dog ikke kampen, da han befandt sig i udlandet.
Taastrup har i øvrigt to andretidligere svanholmere på holdet, så de kan vel nærmest betegnes som en aflægger.
Taastrup vandt lodtrækningen og gik til gærdet først, hvor deres nr. 1 gærdespiller A.Shahzad udviste sublim teknik og eksekverede Svanholms løse bolde til grænseslag. Han forlod først banen, da S.Riaz kom på til at bowle.
Taastrup endte med imponerende 155/2 efter 20 overs, hvor det især var bemærkelsesværdigt de endnu engang tabte gribechancer fra markholdet. Inklusiv kampen i går havde holdet nu droppet 10 gribere – hvilket selvfølgelig ikke er godt nok!
Til gengæld havde gærdespillet været fremragende i de indledende kampe og det kom igen til udtryk i denne. En fremragende åbningshalvleg fra S. Anjum (55 på 27 bolde) i vaskeægte T20 stil lagde fundamentet for chasen, der krævede 7,5 i overen. Han blev flot suppleret af M.Malik (50*) i sin 3’er rolle, som sammen med S.Riaz til sidst formåede at føre holdet over målstregen for anden dag i træk.
Overordnet vurdering af holdet over de tre indledende kampe i T20 turneringen bunder i, at bowlingen har været god, mens gærdespillet i den grad har levet op til sit fulde potentiale. Markspillet er dog stadig en parameter af spillet, som godt kunne trænge til forbedring.
Tredje holdet vandt en dramatisk T 20 over Hvidovre II, der lignede nogen, der kom lige ind fra gaden i marken, men det var bare et skalkeskjul. Vi startede med 173/8.
Khizar Javaid, der lignede en gærdespiller, lavede 39, Shabaz Khan 38, Shabbaz Shabbir 35.
Vi troede den hellige grav var vel forvaret, men Hvidovre knaldede bolden ud over grænserne og kom så tæt som 164/8. Bilal Khan reddede os, da alt så sort ud, med lidt ”holde nede kastning”..